**Primjer 10 (**Za vježbanje):

**10-1**

 Proizvodno preuzeće ima sljedeće stanje sredstava i izvora sredstava na relevantnim računima glavne knjige I stpena: Obaveze za neto zarade 1.600€, Materijal 600€, Oprema15.000€, Ispravka vrijednosti opreme 6.000€, Nedovršena proizvodnja 3.000€, Tekući račun 3.000€, Troškovi zarada 2.000€, Ostali nepomenuti prihodi 2.000€, Sporno potraživanje 1.500€, Ispravka vrijednosti spornih potraživanja 500€, Pozitivne kursne razlike 500€. Gubici po osnovu rashodovanja 220€

**Analitička evidencija materijala:**Materijal A: I nabavka 50 kg \* 1€ /kg =50€ Materijal B: I nabavka 50kg \*2€/kg

 II nabavka 100kg \*1.5€/kg =150€ II nabavka 100kg \*3€/kg

Prenijeti stanje na relevantne račune sintetičke i analitičke evidencije, otvoriti glavnu knjigu II stepena, a zatim hronološki i sistematski proknjižiti sljedeće poslovne promjene, uz pretpostavku da je **obračunski period jedan mjesec**:

1. U toku mjeseca nastali su sljedeći troškovi:

a)troškovi amortizacije za opremu čiji je korisni vijek upotrebe 8 godina (metod dvostrukog opadajućeg salda);

b)troškovi čišćenja prostorija, po fakturi, iznose 70€, a PDV iznosi 13,3€.

1. Naplaćeno je sporno potraživanje u cjelosti preko tekućeg računa.
2. Preduzeće je isplatilo preko tekućeg računa obaveze za neto zarade uz odbitak od 250€ na ime administrativnih zabrana.
3. Prema trebovanju utrošeno je 120kg materijala B (fifo metod) i 100kg materijala A (metod prosječne cijene);
4. Izvršiti raspored ukupnih troškova i to 80%na proizvodnju i 20% na upravu.
5. Cjelokupna proizvodnja je završena i gotovi proizvodi su smjesteni u magacin (predajnica).
6. Utvrđen je manjak gotovih proizvoda čija je cijena koštanja 300€ a prodajna vrijednost 500€. Na osnovu odluke nadležnog organa manjak pada na teret odgovornog lica.
7. Obračunati promjenu vrijednosti zaliha i utvrditi **periodični finansijski rezultat (metod nepotpunih ukupnih troškova po neto principu)**

**10-2**

|  |  |  |
| --- | --- | --- |
| *Naziv računa glavne knjige I stepena* | *Duguje*  | *Potražuje* |
| Tekući račun | 5.000 |  |
| Materijal | 2.060 |  |
| Gotovi proizvodi  | 40.000 |  |
| Troškovi amortizacije  | 5.000 |  |
| Troškovi proizvodnih usluga | 2.500 |  |
| Dobici od prodaje imovine  |  | 8.000 |
| Ino kupci ( 2.000$) |  2.000 |  |
| Kupci u zemlji | 3.000 |  |
| Prihodi od prodaje gotovih proizvoda  |  | 22.000 |
| Oprema | 110.000 | 4.000 |
| Ispravka vrijednosti opreme | 4.000 | 10.000 |
| Unaprijed plaćeni troškovi zakupa (za pet mjeseci) | 500 | 100 |
| Rezervisanja za troškove popravke u gar. roku |  | 900 |
| ***Naziv računa glavne knjige II stepena*** |  |  |
| Troškovi prodatih gotovih proizvoda | 18.000 |  |
| Gotovi proizvodi  | 40.000 | 18.000 |
| Preuzimanje početnih zaliha  |  | 40.000 |

Proizvodno preduzeće je imalo sljedeći promet **na dan 01.02.200x.g**.:

Prenijeti dati promet na relevantne račune glavne knjige I i II stepena, a zatim hronološki i sistematski proknjižiti sljedeće promjene imajući u vidu sljedeće pretpostavke:

* obračunski period je **5 mjeseci, od 01.02.do 30.06.**;
* primjenjuje se **metod nepotpunih troškova ukupnih učinaka po neto principu** za obračun periodičnog finansijskog rezultata.
1. Prema fakturi i otpremnici preduzeće je prodalo ½ zaliha gotovih proizvoda. Prodajna vrijednost gotovih proizvoda je 30.000€. Odobren je kasa skonto 2/5 neto 15.
2. U toku obračunskog perioda nastali su sljedeći troškovi: troškovi otpisa opreme (procijenjeni korisni vijek trajanja je 10 godina, **linearni metod otpisa**), troškovi popravke gotovih proizvoda u garantnom roku po fakturi u iznosu od 200€ (iznos PDV je 38€), obračunati troškove zakupnine za dati period.
3. Izvršiti raspored ukupno nastalih troškova, tako da se 80% odnosi na proizvodnju, 15% na upravu i 5% na prodaju.
4. Na osnovu izvršenog popisa, nadležni organ je donio sljedeće odluke:
	1. da se utvrđeni manjak gotovih proizvoda čija je cijena koštanja 200€, a prodajna vrijednost 500€ otpiše na teret preduzeća
	2. da se pokrene sudski postupak prema kupcu koji nam duguje 1.300€.
5. Ino kupci su nam uplatili svoje dugovanje u cjelosti. Srednji kurs na dan uplate je bio 1$=0.8€ (devizni izvod).
6. Obračunati i proknjižiti promjenu vrijednosti zaliha.

**Obračunati periodični finansijski rezultat**